ลิตเติล ริชาร์ด ตำนานปฐมบทเพลงร็อกลาโลก
เมื่อวันที่ 10 พ.ค. สำนักข่าวต่างประเทศ โดยเฉพาะสื่อท้องถิ่นสหรัฐฯ พากันรายงานเหตุเศร้าสลดว่าลิตเติล ริชาร์ด นักร้องผิวสีผู้ถูกขนานนามว่า เป็นผู้เริ่มกระแสดนตรีร็อกแอนด์โรลจนโด่งดัง ได้เสียชีวิตลงแล้ว ด้วยอายุ 87 ปี หลังต่อสู้กับอาการป่วยมะเร็งกระดูกมาเป็นเวลานาน ที่บ้านส่วนตัวในเมืองทัลลาโฮมา รัฐเทนเนสซี โดยมีสมาชิกครอบครัวอยู่ร่วมดูใจในวาระสุดท้ายขณะที่สมาชิกวงการบันเทิงต่างร่วมแสดงความเสียใจต่อการจากไปของลิตเติล ริชาร์ด ไม่ว่าเซอร์เอลตัน จอห์น ที่ระบุว่าเป็นแรงบันดาลใจของตัวเองในวัยหนุ่ม หรือเจอร์รี ลี ลูวิส ที่กล่าวขอแสดงความเสียใจอย่างสุดซึ้ง และจะจดจำความสามารถและความเป็นมิตรที่เจ้าตัวเคยมอบให้ไว้ในหัวใจ หรือโจน เจ็ตต์ อดีตร็อกเกอร์สาว ที่มองว่าเขาคือต้นตำรับของร็อกแอนด์โรล ที่ต้องฟันฝ่าอุปสรรคมากมายในยุคนั้น และเปิดทางให้พวกเราได้ดำเนินรอยตาม ไปจนถึงบรูโน มาร์ส อิกกี้ ป๊อป รีส วิเธอร์สปูน และนางมิเชล โอบามา อดีตสตรีหมายเลขหนึ่งสหรัฐฯ ที่ต่างแสดงความไว้อาลัยต่อการจากไปของหนึ่งในตำนานเพลงร็อกแอนด์โรลทั้งนี้ ลิตเติล ริชาร์ด หรือริชาร์ด เวย์น เพนนีแมน เกิดเมื่อวันที่ 5 ธ.ค.2475 ที่เมืองเมคอน รัฐจอร์เจีย มีพี่ชายน้องชายรวมทั้งหมด 7 คน โดยบิดาทำอาชีพขายสุราเถื่อน และเปิดร้านเหล้า ในอดีตลิตเติล ริชาร์ด เคยเปิดเผยว่า ในหมู่พี่น้องทั้งหมดตนไม่เคยได้รับการยอมรับจากพ่อ ถูกมองว่าไม่ใช่ลูกชาย และเสียใจที่ไม่ได้แสดงความสำเร็จให้พ่อเห็น เนื่องจากท่านถูกยิงเสียชีวิตจากการทะเลาะวิวาท ขณะตนเพิ่งเข้าวงการด้านนิตยสารบันเทิงโรลลิง สโตน ระบุว่าลิตเติล ริชาร์ด มีบทเพลงอันโด่งดัง คือ ลอง ทอล แซลลี่ (Long Tall Sally) และ ทุตตี ฟรุตตี (Tutti Frutti) ที่ศิลปินอย่างเอลวิส เพรสลีย์ และวงเดอะ บีทเทิล ยอมรับว่าเป็นแรงบันดาลใจ และในอดีตเจ้าตัวเผยว่า เขียนเนื้อเพลงขึ้นมาระหว่างทำงานเป็นเด็กล้างจาน ก่อนถูกทาบทามเข้าวงการ หลังมีแมวมองได้ยินตนร้องเพลงระหว่างตั้งแผงขายน้ำอัดลมนอกจากนี้ เพลงทุตตี ฟรุตตี ยังมีความหมายแฝงถึงการร่วมเพศทางทวารหนักด้วย ไม่ต่างกับชีวิตจริงของเขาที่ดำเนินไปอย่างโลดโผน เคยแสดงตัวว่าเป็นคนรักร่วมเพศ และชื่นชอบการร่วมเพศหมู่กับทั้งชายและหญิง ก่อนตัดสินใจเปลี่ยนเพศสภาพของตนเองในช่วงหลัง กลายเป็นคริสเตียนที่เคร่งครัด พร้อมประกาศจุดยืนที่ช็อกวงการว่า การรักร่วมเพศเป็นแค่ทางเลือกชั่วคราว.
รายงานเหตุเศร้าสลดว่าลิตเติล ริชาร์ด นักร้องผิวสีผู้ถูกขนานนามว่า เป็นผู้เริ่มกระแสดนตรีร็อกแอนด์โรลจนโด่งดัง ได้เสียชีวิตลงแล้ว ด้วยอายุ 87 ปี หลังต่อสู้กับอาการป่วยมะเร็งกระดูก
ลิตเติล ริชาร์ด,ลิตเติล ริชาร์ด เสียชีวิต,ตำนานร็อกแอนด์โรล,นักร้อง,มะเร็งกระดูก,นักร้องผิวสี,ข่าววันนี้